Neue Pinakothek

A **Neue Pinakothek** (*Neie Pinakothek* en bavaro, *Nueva Pinacoteca* en aragonés) ye un museu d'arte situau en Múnich, Alemanya. 
Chunto con l'Alte Pinakothek y la Pinakothek der Moderne, ye una parte d'o Kunstareal (*Districto de l'arte*) en Múnich.https://web.archive.org/web/20160304222404/http://www.kunstareal.de/en/overview.html#tum

Se centra en l'arte europeu d'o sieglo XIX pero conta tamién con eixemplos d'o sieglo XVIII. Ye considerau uno d'os museus d'arte d'o sieglo XIX mas destacaus d'o mundo, famoso por as suyas pinturas de Van Gogh, Paul Gauguin y Gustav Klimt.

## Historia
Lo museu fue fundau por o rei Loís I de Bavera en 1853. Bi habió contrebucions importants, como la clamada *Tschudi Contribution*, entre 1905 y 1914, d'extraordinarias coleccions impresionistas. En 1915, lo museu pasó a estar parte d'o estau bavaro. 
L'edificio orichinal fue destruyiu cuan a Segunda Guerra Mundial, pero en 1981 s'inauguró lo nuevo edificio, disenyau por Alexander Freiherr von Branca.

## Coleccions
Tiene mas de 3.000 pinturas europeas, dende lo Clasicismo dica lo Modernismo. S'i exposan a redol de 400 pinturas y 50 esculturas.

* **Pinturas internacionals** d'a segunda metat d'o Sieglo XVIII
* **Pinturas anglesas** d'o Sieglo XVIII y principios d'o Sieglo XIX
* **Artistas alemans d'o clasicismo**
* **Romanticismo alemán**
* **Biedermeier**
* **Romanticismo francés**
* **Deutschrömer**
* **Pinturas artisticas**
* **Escuelas internacionals** d'o sieglo XVIII
* **Impresionismo alemán**
* **Impresionismo francés**
* **Modernismo** de principios d'o Sieglo XX
* **Esculturas**

## Galería

Imachen:Goya - Don José Queraltó.jpg|Francisco de Goya —*Retrato de don José Queraltó* (1802)
Imachen:Pavo desplumado por Goya.jpg|Francisco de Goya —*Pavo esplumau* (1810).
Imachen:David98.jpg|Jacques-Louis David —*Retrato d'Anne-Marie-Louise Thélusson, contesa de Sorcy*
Imachen:Max_Liebermann_Boys_Bathing.jpg|Max Liebermann —*Mesaches banyando-se*
Imachen:La Seine à Argenteuil.jpg|Claude Monet —*Lo puent d'[[Argenteuil]]*
Imachen:Paul Gauguin 062.jpg|Paul Gauguin —*Te tamari no atua* 
Imachen:La Tranchée du chemin de fer, par Paul Cézanne.jpg|Paul Cézanne —*Paisache con obras d'una linia d'esturraz* 
Imachen:Don Quichotte Honoré Daumier.jpg|Honoré Daumier —*[[Don Quixot]] y [[Sancho Panza]]* (c. 1868)
Imachen:Bertel Thorvaldsen Kopf eines Kriegers ca. 1812-18-1.jpg|Bertel Thorvaldsen—*Capeza de guerrero* (c. 1812)
Imachen:Auguste Rodin Der Mann mit der zerbrochenen Nase 1863-1.jpg|Auguste Rodin—*Hombre con a nariz rota* (c. 1863)
Imachen:Van Gogh Twelve Sunflowers.jpg|Vincent van Gogh —*Xarrón con doce mirasols* (c. 1889)
Imachen:Edouard Manet 025.jpg|Édouard Manet —*Le déjeuner dans l'atelier* (1868)
Imachen:Vincent Van Gogh 0018.jpg|Vincent van Gogh —*Blick auf Arles* (1889)
Imachen:Gustav Klimt 055.jpg|Gustav Klimt —*Margaret Stonborough-Wittgenstein* (1905)
Imachen:Auguste Rodin Kauernde 1880-82-1.jpg|Auguste Rodin —*Die Kauernde* (1880/82)


## Bibliografía
* Bayerischen Staatsgemäldesammlungen, *Neue Pinakothek - Katalog der Gemälde und Skulpturen*, Múnich, Pinakothek-Dumont, 2003.
* Bayerischen Staatsgemäldesammlungen, *Neue Pinakothek München - Gemäldekataloge*, 8 volúmens, Múnich, 1963-2003.
* Michael Künne, *Die Neue Pinakothek - photographisch erlebte Architektur*, Múnich,  Karl M. Lipp Verlag, s.d.
* Veronika Schröder, *Neue Pinakothek München*, Múnich/Londres/Nueva York, Prestel, 1999.

## Referencias

## Vinclos externos